Source: http://slagerradio.ro/2018/11/05/negy-honap-utan-indokolta-meg-a-birosag-a-kezdivasarhelyi-terrorper-iteletet/
Timestamp: 2019-07-23 20:52:18
Document Index: 22475138

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Négy hónap után indokolta meg a bíróság a kézdivásárhelyi terrorper ítéletét! | Sláger Rádió
Kezdőlap Ítélet Négy hónap után indokolta meg a bíróság a kézdivásárhelyi terrorper ítéletét!
A bíróság négyhónapos késéssel kiadta a Beke-ügy indoklását. A székelyföldi terrorperben elítélt Beke István felesége Beke Csilla hozta nyilvánosságra a Facebookon a bírósági indoklást, amely szerinte következtetéseken és feltételezéseken alapul és úgy néz ki mintha „az ügyészség írta volna”.
Beke István felesége szerint a legfelső bíróság olyan következtetések alapján döntött, melyeket a táblabíróság alapfokon figyelembe sem vett. Felidézi, hogy alapfokon a bíróság megállapította: nem bizonyítható, hogy Beke István robbanószerkezetet akart készíteni és kizárta a védett tanú vallomása alapján készült jegyzőkönyvet, és felmentette a gyanúsítottakat.
Másodfokon azonban a Legfelső Ítélőszék elfogadta az ügyészség fellebbezését holott egyetlen újabb bizonyítékot sem mutattak be és a védelem minden bizonyítási kérelmét elutasították és megváltoztatták a jogi besorolást is.
Beke Csilla szerint „csak Romániában történhet meg, hogy alapfokon, terhelő bizonyítékok hiányában a bíróság felmentse a vádlottakat, és fellebbezés után, ugyanazon »bizonyítékok« értelmében elítéljék őket”.
A terrorperben elítélt felesége végül felteszi a kérdést: „ilyen feltételekkel, ebben a jogállamban milyen esélyük lehet bármilyen jogorvoslatra?”. Mint ismeretes a Legfelsőbb Ítélő- és Semmítőszék a székelyföldi terrorperben öt-öt év letöltendő börtönbüntetésre ítélte Beke Istvánt és Szőcs Zoltánt.
Előző cikkPöcegödörből mentettek kiskutyákat a háromszéki tűzoltók
Következő cikkPorzik a föld, kínlódnak a gazdák!